شەڕڤانو یەپەگەی تێکۊشەر پڵنگ ئەشناسیا بە (لۊرێزۊ ئۊرسێتی) کە جە هەڵمەتەو رزگارکەرڎەو باغۊزینە گەشمەرڎە بی جە شارو زوریخو سویسرای یاڎش کریاۋە.
یاڎکەرڎەیۊکە جە یانەو کولتوری فابریکا دی زوریگۊی سازکریا کە پېسە ناوەنڎو کولتوری شۊڕشگێڵا ئیتالیای سویسڕانە ئەشناسیان. چنی خانەۋاڎە و دۊسا تێکۊشەرپڵنگی جە ئیتالیا ژمارەێۋی فرە جە نوێنەراو رێکوزیا شۊڕشگێڵیەکا سویسرای و کورڎسانی بەشڎاریشا جە یاڎەکەنە کەرڎ.
تاتەو تێکۊشەر پڵنگی "ئالیساندرۊ ئورسێتی" جە یاڎەکەنە قسێش کەرڎ و باسش چانەی کەرڎ کە کوڕەکەش ژیای ۋێش پەی ئازاڎیی گەلا جەهانی بەخت کەرڎ و ۋاتش؛ "تێکۊشەرپڵنگ فەلسەفەو کۊنفیدڕاڵیزمو دیموکراتیکی عەبدوڵا ئۊجالانیش قبوڵ کەرڎ و قەناعەتش پا فەلسەفەیە ئارڎ، حەر پۊکەی روۋەش کەرڎە ۋەرنیشت. پەی ئانەیچە پېسە شەڕڤانێۋی ئینترناسیۊناڵیستی گەشمەرڎە بی".
جە یاڎەکەنە بەڵگە فیلمێۋە سەرو ژیای و ئەرەکۊشای لۊرێنزۊ ئۆرسێتی نمایش کریا.
هـ . ش
